Il Rumauntsch es dimena üna clev pel  muond be pervi dal fat, ch'el es accumpagno da bel e principi dad ün'otra lingua, tar nus es que pel solit il tudas-ch. Il proget da scoula da Samedan nun es ün proget revoluziunari, chi mettess suotsur las experienzas fattas in scoula düraunt decennis. El as basa però sün üna lavur seriusa ed ingascheda da la magistraglia, el refletta e mett'in pratcha resultats scientifics areguard l'instrucziun da linguas, el vain purto dad instituziuns politicas e scolasticas. Il böt: Ragiundscher üna bilinguited  consciainta e natürela, servind uschè in prüma lingia a noss iffaunts, il chapitêl da l'avegnir.